# விக்கிப்பீடியா:தமிழ் விக்கிப்பீடியா தரக் கண்காணிப்பு

## 60ஆம் இடம் முக்கியமா அல்லது ஆழம் முக்கியமா?

### விக்கி தரவுகள் கண்காணிப்பு

சுப்பிரமணி, நாம் கட்டுரை எண்ணிக்கை அடிப்படையில், அதுவும் உலகளவிலோ இந்திய அளவிலோ எத்தனையாவது இடத்தில் இருக்கிறோம் என்பது ஒரு பொருட்டே அன்று. இது போன்ற ஒப்பீடுகளை அவ்வப்போது பார்த்துக் கொள்ளலாமே தவிர, ஏற்ற இறக்கங்களைக் கண்டு வருந்தவோ விட்ட இடத்தைப் பிடிக்க முனையவோ தேவை இல்லை. நாம் ஓடுவது ஒரு பந்தயம் என்பதை விட நமது தேவைக்காக ஓடுகிறோம் என்பதே முக்கியம். ஆங்கில விக்கிப்பீடியாவை அனைவரும் நாடுவது போன்று தமிழ் மக்கள் அனைவரும் திரும்பத் திரும்ப வந்து படித்துப் பயன்பெறக்கூடிய அளவுக்குத் தரமாகவும் அனைத்துத் தலைப்புகளிலும் கட்டுரைகள் ஆக்கும் வரை நாம் எத்தனை இலட்சம் கட்டுரைகள் கொண்டிருந்தாலும் எத்தனையாவது இடத்தில் இருந்தாலும் பயன் இல்லை. எனவே, இதற்கு நாம் என்ன செய்ய வேண்டும் என்று வரையறுத்து, அதை நோக்கி சீராகவும் தொடர்ந்தும் மிகவும் காலம் தாழ்த்தி விடாலும் ஓட வேண்டும் :)  
ஆழம் என்பது விக்கிப்பீடியாக்களின் தரம் / தொகுப்பு நடவடிக்கைகளை அறிந்து கொள்ள உதவும் ஒரு குத்து மதிப்பான அளவையே. அதுவும் ஒரு இலட்சத்துக்கும் குறைவான கட்டுரைகளைக் கொண்ட விக்கிப்பீடியாக்களில் 300க்கு மேற்பட்ட ஆழம் இருந்தால் செல்லுபடியாகாது என்பதனைக் காணலாம். இதன் காரணமாகவே வங்காள விக்கியின் ஆழம் வெற்றிடமாக விடப்பட்டுள்ளது. இதே அடிப்படையில் 26,000+ கட்டுரைகளை மட்டுமே கொண்ட மலையாள விக்கிப்பீடியாவின் ஆழம் 285 என்பது ஏறக்குறைய செல்லாத ஒன்று தான். எனவே, மலையாள விக்கி ஒட்டு மொத்த விக்கிப்பீடியாக்களிலும் ஆழத்தின் அடிப்படையில் மூன்றாவது இடத்தில் உள்ளது என்ற தரவும் செல்லாது.  
http://meta.wikimedia.org/wiki/Wikipedia_article_depth கூறுவது;  
The formula assumes that a relatively high number of page edits and the presence of support pages means articles have been updated. And the latter support pages are assumed to be a more important factor.  
In the list of Wikipedias, depth is currently defined as:
:<math>\text{Depth}=\frac{\text{Edits}}{\text{Articles}}\cdot \frac{\text{NonArticles}}{\text{Articles}}\cdot \( 1-\frac{\text{Articles}}{\text{Total}} \)</math>  
The depth can be simplified to the equivalent formula below:
:<math>\text{Depth}=\frac{\text{Edits}}{\text{Total}}\cdot \( \frac{\text{NonArticles}}{\text{Articles}} \)^{2}</math>  
**NonArticles** are talk pages, redirects and user pages. **Total** is simply **NonArticles + Articles**.  
Article depth is a rough indicator of a Wikipedia’s quality, showing how frequently its articles are updated. It does not refer to academic quality, which cannot be computed, but to Wikipedian quality, i.e. the depth of collaborativeness—a descriptor that is highly relevant for a Wikipedia.  
மேற்கண்ட வரையறையின் படி அதிகப்படியான Non-articles எனப்படும் வழிமாற்றுகள், பேச்சுப் பக்கங்கள் உடைய விக்கிப்பீடியாக்களின் ஆழம் கூடுதலாக இருக்கும். மலையாள, வங்காள விக்கிகளைக் கண்டால், அவற்றின் கட்டுரைப் பக்கங்களை விட மொத்த பக்கங்களின் எண்ணிக்கை அண்ணளவாக முறையே ஆறு மடங்கு, பத்து மடங்கு உள்ளது. ஒரு கட்டுரைக்கு ஒரு பேச்சுப் பக்கம் என்று வைத்தால் கூட இது மிக அதிகமானது. எனக்குத் தெரிந்த அளவில் மலையாள விக்கியில் ஆங்கில வழிமாற்றுகள் உண்டு. இதே போல் இன்னும் பல வகைகளில் கூடுதல் பக்கங்களை உருவாக்கி இருக்கலாம். தமிழ் விக்கியில் இவை குறித்த தெளிவான கொள்கைகள் உள்ளதால், நாம் முதலில் இருந்தே தேவையற்ற பக்கங்களை உருவாக்கவில்லை. எனவே, இந்த வகையில் தமிழ் விக்கியின் ஆழம் குறைந்திருந்தாலும் அது தரத்தைப் பாதிக்கும் ஒன்றாக இல்லை.  
தொகுப்புகளை மட்டும் பார்த்தால் கூட, நம்மில் பலரும் முழுமையான கட்டுரைகளை ஒரே மூச்சில் ஏற்றும் வழக்கம் கொண்டுள்ளோம் (எ.கா - மயூரநாதன், நிரோசன், புண்ணியாமீன், தானியங்கிக் கட்டுரைகள், கூகுள் கட்டுரைகள்). தானியங்கிகளைக் கூட கண்மூடித்தனமாக இயக்குவதில்லை. இயன்ற அளவில் ஒரே தொகுப்பில் பல திருத்தங்களைச் செய்யவே முனைகிறோம். இதன் காரணமாகவும் தொகுப்புகள் எண்ணிக்கை குறைந்து ஆழம் குறைவாக வரும்.  
10 ஆயிரத்துக்கும் மேல் ஆனால் ஒரு இலட்சத்துக்கும் குறைவாக உள்ள விக்கிகளின் அட்டவணையைப் பார்க்கும் போது, தமிழ் விக்கிப்பீடியாவின் நிலை கீழ்வருமாறு:  
- கட்டுரை எண்ணிக்கை - 19ஆவது இடம்
- நிருவாகிகள் எண்ணிக்கை - இரண்டாவது இடம் ( கூடுதல் நிருவாகிகள் -> கூடுதல் பொறுப்புப் பகிர்வு - > கூடுதல் துப்புரவு -> கூடுதல் தரம் )
- பதிவு செய்த பயனர் எண்ணிக்கை - 12வது இடம் ( பயனர் வரத்து, பொதுப் பயன்பாட்டைக் குறிக்கலாம்)
- தொகுப்பில் ஈடுபடும் பங்களிப்பாளர்கள் - ஏழாவது இடம்
- படிமங்கள் எண்ணிக்கை - ஏழாவது இடம்
- ஆழம் - **நான்கு விக்கிப்பீடியாக்கள் மட்டுமே நம்மை விடக் கூடுதலாக கட்டுரைகள் வைத்திருக்கும் அதே வேளையில் கூடுதல் ஆழத்துடனும் திகழ்கின்றன.** அவை தாய், கிரேக்கம், எளிய ஆங்கிலம், சியார்ச்சிய
விக்கிப்பீடியாக்கள். எளிய ஆங்கிலத்தின் நிலைக்கு விளக்கமே தேவை இல்லை. மற்றவை யாவும் பெரும்பான்மையாக அறிவுப் புலங்களில் பயன்படக்கூடிய ஒரு நாட்டின் முதன்மை மொழிகள். தமிழ் மொழி எதிர்கொள்ளும் சிக்கல்களை நோக்கும் போது, நாம் கண்டுள்ள முன்னேற்றம் புரிந்து கொள்ளத்தக்கதே. (கட்டுரை எண்ணிக்கை குறைவாக உள்ள விக்கிகளின் மிகை ஆழம் என்பது மேலே விளக்கியபடி உண்மை நிலவரத்தைச் சுட்டாமல் இருக்கலாம். )  
மலையாள விக்கி எங்கு முந்துகிறது என்றால், நம்மை விட சரி பாதி மக்கள் தொகை உள்ள மக்களாகிய அவர்கள் கிட்டதட்ட நம்மை ஒத்த அளவு புகுபதிகை செய்த பயனர்களைக் கொண்டுள்ளார்கள். நம்மை விட கூடுதலாக ஒவ்வொரு மாதமும் பங்களிக்கும் பயனர்களைக் கொண்டுள்ளார்கள். நம்மை ஒத்த அளவு மிக முனைப்பான பங்களிப்பாளர்களைக் கொண்டுள்ளார்கள். இது அவர்களின் இரட்டிப்பு வீச்சைக் காட்டுகிறது. நம்மை விட மிகத் தெளிவாகத் திட்டமிட்டு, இணைந்து செயற்பட்டு, பல முன்னோடித் திட்டங்களைச் செயற்படுத்துகிறார்கள். ஆண்டு தோறும் நடத்தும் பங்களிப்பாளர் ஒன்று கூடல்கள், அரசு மூலம் பள்ளிகளில் அறிமுகமாக இருத்தல், விக்கிப்பீடியா தொடர்பான குறுந்தட்டுகளை வெளியிடல், அது தொடர்பான மென்பொருள்களை உருவாக்குதல் என்று இவற்றை அடுக்கிக் கொண்டே போகலாம். இந்த வகையில் தான் நாம் மலையாள விக்கியை ஒப்பிட்டுப் பார்த்துக் கற்றுக் கொள்ள வேண்டும். (அவர்களும் பல வகைகளில் நம்மை ஒப்பு நோக்கி கற்று வருகிறார்கள் என்பதும் உண்மை : ) )  
கடந்த சில மாதங்களாக வெளியிடப்பட்டு வரும் விக்கி தரவுகள் முன்னுக்குப் பின் முரணாகவோ சரியான வகையில் பதிவாகாததாகவோ தோன்றுகிறது. எனவே, இவற்றை ஒரு குறிப்புக்குப் பார்த்து விட்டு நாம் வழமையான பணிகளை இன்னும் முனைந்து செய்வதே சரியாக இருக்கும். *வெள்ளத்தனைய மலர் நீட்டம்* என்பது போல் தமிழ் விக்கிப்பீடியாவின் முனைப்பான பங்களிப்பாளர்களின் எண்ணிக்கையைப் பொறுத்தே தமிழ் விக்கிப்பீடியாவின் வளர்ச்சியும் தரமும் இருக்கும். எனவே, இது தொடர்பாக நமது கவனத்தைச் செலுத்துவோம். மற்றவை தாமாக கை கூடும்--இரவி (பேச்சு) 20:41, 11 செப்டெம்பர் 2012 (UTC) --மணியன் (பேச்சு) 01:29, 12 செப்டெம்பர் 2012 (UTC) -- சுந்தர் <sup>\பேச்சு</sup> 03:03, 12 செப்டெம்பர் 2012 (UTC) -- மயூரநாதன் (பேச்சு) 03:35, 21 செப்டெம்பர் 2012 (UTC) --செல்வா (பேச்சு) 03:49, 9 சனவரி 2013 (UTC)